[pic] | EUROOPA KOMISJON |

Brüssel 3.2.2010

KOM(2010)20 lõplik

2010/0010 (NLE)

Ettepanek:

NÕUKOGU OTSUS,

Horvaatia Vabariigi ja Euroopa Liidu vahelisele lepingule allakirjutamise kohta, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös

SELETUSKIRI

- Vastavalt Euroopa Parlamendi ja nõukogu määruse (EÜ) nr 1920/2006 (uuesti sõnastatud) artiklile 21 on Euroopa Narkootikumide ja Narkomaania Seirekeskus avatud kolmandatele riikidele, kes jagavad Euroopa Liidu ja selle liikmesriikide huve keskuse eesmärkide ja töö vastu.

- Horvaatia Vabariik taotles keskuse töös osalemise õigust 2005. aastal. Nõukogu 11. juuli 2006. aasta läbirääkimissuuniste väljaandmise järel viidi Horvaatia Vabariigiga peetud läbirääkimised 2009. aasta juulis lepingu parafeerimisega edukalt lõpule. Seejärel lepingut muudeti, et võtta arvesse Euroopa Liidu toimimise lepingu jõustumist ja mõlemad pooled parafeerisid lepingu 22. detsembril 2009.

****

Lepingu eelnõu sisu saab kokku võtta järgmiselt:

Horvaatia Vabariik osaleb keskuse tööprogrammis ning täidab Euroopa Parlamendi ja nõukogu määruses (EÜ) nr 1920/2006 (uuesti sõnastatud) sätestatud kohustusi. Horvaatia Vabariik lülitatakse Narkootikumide ja Narkomaania Euroopa Teabevõrku (REITOX) ja ta jagab keskusega andmeid vastavalt Euroopa Liidu ja siseriikliku õiguse andmekaitsenõuetele. Horvaatia Vabariik toetab Euroopa Liitu rahaliselt, et katta keskuse töös osalemise kulud. Horvaatia Vabariik osaleb keskuse haldusnõukogu töös hääleõiguseta ajani, mil ta saab Euroopa Liidu liikmeks. Keskus kohtleb Horvaatia Vabariiki kui liikmesriiki nii Narkootikumide ja Narkomaania Euroopa Teabevõrku lülitamises kui ka personalieeskirjade kohaldamisel.

Leping koostatakse määramata ajaks, kuni Horvaatia Vabariik saab Euroopa Liidu liikmeks.

****

- Euroopa Liidu toimimise lepingu artikli 218 lõikes 5 on sätestatud, et läbirääkija ettepaneku põhjal võtab nõukogu vastu otsuse, millega antakse luba lepingule alla kirjutada ja vajaduse korral seda enne jõustumist ajutiselt kohaldada.

- Seetõttu palutakse nõukogul volitada komisjoni Euroopa Liidu nimel alla kirjutama lepingule, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös ning nimetada isikud, kes on volitatud lepingule alla kirjutama.

- 2010/0010 (NLE)

Ettepanek:

NÕUKOGU OTSUS,

Horvaatia Vabariigi ja Euroopa Liidu vahelisele lepingule allakirjutamise kohta, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 168 lõiget 5 koostoimes artikli 218 lõikega 5,

võttes arvesse komisjoni ettepanekut

ning arvestades järgmist:

1. Euroopa Parlamendi ja nõukogu 12. detsembri 2006. aasta määruse (EÜ) nr 1920/2006 (Euroopa Narkootikumide ja Narkomaania Seirekeskuse kohta (uuesti sõnastatud))[1] artiklis 21 on sätestatud, et keskus on avatud kolmandatele riikidele, kes jagavad ühenduse ja selle liikmesriikide huvi keskuse eesmärkide ja töö vastu.

2. 11. juulil 2006 andis nõukogu komisjonile loa alustada Horvaatia Vabariigiga läbirääkimisi lepingu üle, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös. Läbirääkimised viidi lepingu parafeerimisega edukalt lõpule.

3. Tingimusel, et leping hiljem sõlmitakse, peaks läbirääkija lepingule Euroopa Liidu nimel alla kirjutama,

ON VASTU VÕTNUD KÄESOLEVA OTSUSE:

Artikkel 1

Komisjoni volitatakse Euroopa Liidu nimel alla kirjutama Horvaatia Vabariigi ja Euroopa Liidu vahelisele lepingule, mis käsitleb Horvaatia Vabariigi osalemist Euroopa Narkootikumide ja Narkomaania Seirekeskuse töös ning nimetama isikud, kes on volitatud lepingule alla kirjutama.

Allakirjutatava lepingu tekst on käesolevale otsusele lisatud.

Artikkel 2

Otsus jõustub selle vastuvõtmise päeval.

Brüssel, […]

Nõukogu nimel

eesistuja

LISA

LEPING

Horvaatia Vabariigi ja Euroopa Liidu vahel Horvaatia Vabariigi Euroopa Narkootikumide ja Narkomaania Seirekeskuse töös osalemise kohta

HORVAATIA VABARIIK ühelt poolt ja EUROOPA LIIT teiselt poolt,

meenutades, et tuginedes laienemiskogemusele, soovis Thessalonikis 2003. aastal kohtunud Euroopa Ülemkogu tugevdada Euroopa Liidu ja Lääne-Balkani riikide erisuhteid;

võttes arvesse Euroopa Parlamendi ja nõukogu määrust (EÜ) nr 1920/2006[2] (edaspidi „määrus”) Euroopa Narkootikumide ja Narkomaania Seirekeskuse (edaspidi „keskus”) kohta;

arvestades, et määruse artiklis 21 on sätestatud, et keskus on avatud kolmandatele riikidele, kes jagavad ühenduse ja selle liikmesriikide huvi keskuse eesmärkide ja töö vastu;

arvestades, et Horvaatia Vabariik jagab sihte ja eesmärke, mis on määrusega keskuse suhtes kehtestatud, sest Horvaatia Vabariigi lõppeesmärk on Euroopa Liidu liikmeks saamine;

arvestades, et Horvaatia Vabariik tunnustab keskuse määruses kirjeldatud tööülesandeid ja tema töömeetodeid ning prioriteetseid valdkondi

ning arvestades, et Horvaatia Vabariigis on olemas asutus, mida võib lülitada Narkootikumide ja Narkomaania Euroopa Teabevõrku,

ON KOKKU LEPPINUD JÄRGMISES:

Artikkel 1

Horvaatia Vabariik osaleb täiel määral keskuse töös käesolevas lepingus sätestatud tingimustel.

Artikkel 2

Narkootikumide ja Narkomaania Euroopa Teabevõrk (REITOX)

4. Horvaatia Vabariik lülitatakse Narkootikumide ja Narkomaania Euroopa Teabevõrku (REITOX).

5. Horvaatia Vabariik teavitab keskust oma siseriikliku teabevõrgu põhiosadest 28 päeva jooksul pärast käesoleva lepingu jõustumist, sealhulgas siseriiklikust järelevalvekeskusest, ja nimetab kõik muud spetsialiseeritud keskused, kes võiksid keskuse tööle kaasa aidata.

Artikkel 3

Haldusnõukogu

Keskuse haldusnõukogu kutsub Horvaatia Vabariigi esindaja osalema oma koosolekutel. Esindaja osaleb keskuse töös täies mahus ilma hääletusõiguseta. Haldusnõukogu võib huviküsimustes, millel on eriline tähendus Euroopa Liidu ja selle liikmesriikide jaoks, erandkorras kokku kutsuda koosoleku, millest võtavad osa ainult liikmesriikide ja Euroopa Komisjoni esindajad.

Haldusnõukogu sätestab istungil Horvaatia Vabariigi esindajatega üksikasjalikud meetmed seoses Horvaatia Vabariigi osalemisega keskuse töös.

Artikkel 4

Eelarve

Horvaatia Vabariik toetab rahaliselt keskuse tegevusi, millele on osutatud artiklis 1 kooskõlas käesoleva lepingu lisas sätestatule, mis moodustab lepingu lahutamatu osa.

Artikkel 5

Andmete kaitse ja konfidentsiaalsus

6. Kui keskus edastab käesoleva lepingu alusel Horvaatia ametiasutustele kooskõlas ühenduse ja Horvaatia õigusega teavet, võib seda kasutada ainult selleks ette nähtud otstarbel ja edastava asutuse määratud tingimustel. Selline teave ei tohi sisaldada isikuandmeid.

7. Andmeid narkootikumide ja narkomaania kohta, mida keskus Horvaatia ametiasutustele edastab, võib avaldada vastavalt teabe levitamist ja konfidentsiaalsust käsitlevatele Euroopa Liidu ja Horvaatia eeskirjadele. Isikuandmeid ei tohi avaldada ega avalikkusele kättesaadavaks teha.

8. Kindlaksmääratud spetsialiseeritud keskused Horvaatia Vabariigis ei ole kohustatud andma teavet, mis Horvaatia õigusaktidega on tunnistatud konfidentsiaalseks.

9. Horvaatia ametiasutuste poolt keskusele edastatud andmete puhul kehtivad keskuse suhtes artiklis 6 sätestatud eeskirjad.

Artikkel 6

Õiguslik seisund

Ametil on Horvaatia Vabariigis samasugune õigusvõime kui vastavalt Horvaatia õigusele on juriidilistel isikutel.

Artikkel 7

Vastutus

Keskuse vastutust reguleeritakse määruse artiklis 19 sätestatud eeskirjadega.

Artikkel 8

Privileegid

Et võimaldada ametil ja selle töötajatel oma ülesandeid täita, tagab Horvaatia Vabariik neile privileegid ja immuniteedid, mis on identsed Euroopa ühenduste privileegide ja immuniteetide protokolli[3] artiklites 1–4, 6–7, 11–14, 16, 18 ja 19 sätestatutega.

Artikkel 9

Personalieeskirjad

Horvaatia täieõiguslikke kodanikke võib keskuse tegevdirektor lepingu alusel tööle võtta Euroopa ühenduste muude teenistujate teenistustingimuste artikli 12 lõike 2 punktis a sätestatud tingimustel.

Artikkel 10

Jõustumine

Käesolev leping jõustub teise kuu esimesel päeval pärast seda, kui on kätte saadud hiljem saabunud diplomaatiline noot, millega vastav lepinguosaline kinnitab lepingu jõustumisega seotud õiguslike nõuete täitmist.

Artikkel 11

Kehtivus ja lõppemine

10. Käesolev leping sõlmitakse määramata ajaks. Leping lõpeb Horvaatia Vabariigi Euroopa Liiduga ühinemise päeval.

11. Kumbki lepinguosaline võib käesoleva lepingu denonsseerida, teatades sellest kirjalikult teisele lepinguosalisele. Leping kaotab kehtivuse kuue kuu möödumisel teate kättesaamise kuupäevast.

Sõlmitud [koht] [kuupäev] inglise keeles kahes eksemplaris.

Horvaatia Vabariigi nimel Euroopa Liidu nimel

LISA

Horvaatia Vabariigi osamaks Euroopa Narkootikumide ja Narkomaania Seirekeskusele

12. Osamaks, mida Horvaatia Vabariik tasub Euroopa Liidu eelarvesse, et osaleda Euroopa Narkootikumide ja Narkomaania Seirekeskuse (edaspidi „keskus“) töös, suureneb järk-järgult nelja aasta jooksul, mil Horvaatia Vabariik keskuse töös osalema hakkab. Nõutav osamaks on:

13. osalemise esimese aasta jooksul 100 000 eurot

14. osalemise teise aasta jooksul 150 000 eurot

15. osalemise kolmanda aasta jooksul 210 000 eurot

16. osalemise neljanda aasta jooksul 271 000 eurot

Alates osalemise viiendast aastast on Horvaatia Vabariigi osamaks keskuses osalemise eest võrdne osalemise neljanda aasta jooksul tasutud osamaksuga, mis indekseeritakse vastavalt keskusele antavate Euroopa Liidu toetuste suurenemisele.

Horvaatia Vabariik võib keskusele osamaksu tasumisel osaliselt kasutada Euroopa Liidu abi, kusjuures Euroopa Liidu abi ülemmäär on osalemise esimese aasta jooksul 75 %, teisel 60 % ja järgnevatel aastatel 50 %. Vastavalt programmide koostamise erimenetlusele kantakse taotletavad Euroopa Liidu rahalised vahendid Horvaatia Vabariigile üle eraldiseisva finantsprotokolliga.

Ülejäänud osa osamaksust tasub Horvaatia Vabariik.

17. Horvaatia Vabariigi osamaksu käsitletakse kooskõlas finantsmäärusega, mida kohaldatakse Euroopa Liidu üldise eelarve suhtes. Horvaatia Vabariigi esindajate ja ekspertide reisi- ja elatuskulud keskuse tegevustest või keskuse tööprogrammi rakendamisega seotud koosolekutest osavõtmiseks katab keskus samadel alustel ja samasuguses vastavuses kehtivate menetlustega kui Euroopa Liidu liikmesriikide puhul.

18. Oma osaluse esimesel kalendriaastal maksab Horvaatia Vabariik osamaksu, mis on arvutatud proportsionaalselt alates tema osaluse alguskuupäevast kuni aasta lõpuni. Järgnevatel aastatel on osamaksu suurus vastavuses käesoleva lepinguga.

[1] ELT L 376, 27.12.2006, lk 1.

[2] ELT L 376, 27.12.2006, lk 1.

[3] Euroopa ühenduste privileegide ja immuniteetide protokoll, mis on lisatud Euroopa ühenduste ühtse nõukogu ja ühtse komisjoni asutamislepingule, EÜT L 152, 13.7.1967, lk 13.